Saulkrasti vald
Saulkrasti vald (läti keeles Saulkrastu pagasts) on vald Lätis Saulkrasti piirkonnas Liivi lahe kaldal. Vald piirneb sama piirkonna Saulkrasti linna ja Sēja vallaga, Limbaži piirkonna Skulte vallaga ning Ādaži piirkonna Carnikava ja Ādaži vallaga. Valla pindala on 41,7 km². 2016. aasta seisuga elas seal 2952 inimest. Valla keskus on Saulkrasti linn, mis aga valla koosseisu ei kuulu. Valda läbib Via Baltica.